Chanelle de Jager, gebore 29 Oktober 1980, Witbank is 'n Suid-Afrikaanse aktrise en skrywer wat veral bekendheid verwerf het vir haar rol as Desiree du Pont in die M-Net sepie, Egoli: Plek van Goud. Chanell het aan Hoërskool Menlopark matrikuleer en het van 1993 tot 1994 drama geneem onder leiding van Liezel Spies aan die Jo-Crystal Dramaskool. In 1995 het de Jager begin om te spesialiseer in drama by die Pro-Arté kunsskool en is vereer met erekleure deur die ATKV. De Jager het as 'n voltydse aktrise vir Franz Marx Films gewerk vir ses jaar van haar loopbaan by die sepie, Egoli: Plek van Goud. Tydens verlof wat sy in 2004 in die Verenigde Koninkryk geneem het, het sy 'n belangstelling ontwikkel vir kortfilms en die prosesse wat gebeur agter die kamera. Gedurende hierdie tyd, het sy ook 'n kameerol vertolk in 'n Britse dramareeks, Judge John Deed. Met haar terugkeer na Suid-Afrika, het sy rolprentwese en televisie begin studeer by die Motion Picture Acadamy, met hoofvakke soos vervaardiging, redigering, skryf en regie.